rlitschk/wikidir huggingface dataset:
Dr Gerhard Friedrich Weber-Benzing (* 13. Augschte 1918 z Schwenninge as Gerhard Friedrich Weber; † 21. Mai 1999 au dert) isch e dytsche Haimetforscher gsii. Dr Weber-Benzing isch z Schwenninge ufgwagse un het vu 1933 bis 1935 z Marbach un z Schwenninge Buur glehrt. Är het im Rychsarbetsdienscht dient un dert e Fiereruusbildig gmacht. Im Zweete Wältchrieg isch er Soldat gsi (letschte Dienschtgrad: Oberfeldwebel im Infanterietregiment 470) un het am 12. April 1945 s Ritterchryz kriegt. Är isch un meefach verwundet wore un het wäge däm noch em Chrieg nimi as Buur chenne schaffe. Är het derno zerscht as Fuermann, schließli aber as Lagerverwalter vu dr Uhrefabrik Müller-Schlenker gschafft. Im Summer 1952 het er d Käthe Benzing ghyrote, di jingscht Dochter vum Buur Ernst Benzing. Vu dohär het er sy Doppelname Weber-Benzing ghaa. Si hän zäme z Schwennigen gläbt un e Suhn ghaa. Dr Weber-Benzing het si langi Johr in syre Haimetstadt Schwenninge fir dr Drachteverain engaschiert. Us dr Drachtegruppe, wu scho Ändi 19. Jh. entstanden isch, het si noch em Zweete Wältchrieg 1951/52 dr Verain „Verein der Barmer Tracht e. V.“ grindet. Dr Weber-Benzing isch 1949 Mirglid vu dr Drachtegruppe wore un het het fir där Verain ab 1952
f f1 p2 p5 S’ Adrar des Ifoghas odd’r Adrar des Iforas (; Tifinagh: ⴰⴷⵔⴰⵔ ⵏ ⵉⴼⵓⵖⴰⵙ Adagh-n-Ifoghas, àrààwisch أدرار إيفوغاس), àui Ifoghas-Gebìrg odd’r aifàch Adagh gnännt, ìsch a Gebìrgsmàssiiv ìn dr Sahara, wo 250.000 Kwàdrààtkilomääter umfàsst. ’S lìegt zem greeschta Tail ìm Nordoschta vum Mali ìn dr Regioon Kidal, ùn a klainera Tail lìegt ìn da àlgeerischa Prowìnza-n-Adrar ùn Tamanrasset. Zamma mìt’m Aïr, em Ahaggar ùn em Tibesti gheert’s züa da wìchtìgschta Gebìrger vu dr Sahara. Dr heechschta Punkt ìsch dr 890 m hoocha Barg Essali. Ìm Adrar des Ifoghas laawa wàndernda Tuareg-Klààna, wo Kel Ifoghas odd’r Kel Adagh gnännt sìnn. Ìm Adrar des Ifoghas sìnn zàhlriicha Fälsabìlder z’ fìnda. Ìn dr Neecha vun Essouk hàt dr Théodore Monod ànna 1927 dr Asselar-Mänsch gfunda. Wahrem Konflikt ìm Mali àb 2012 hann sìch mehrera bewàffneta Dschihadischtagruppa ìm Ifoghas-Gebìrg verschtäckt, drunter d’ Orgànisàzioon al-Qaida ìm Islààmischa Maghreb (AQIM). Därt hann sa unteràndrem Kìndersoldààta-n-iigsätzt. Ìm Gebrig sìnn öiropäischa Gaisel gfànga ghàlta worra, nohdam àss sa ìm Niger ùn ìm Mali gfànga gnumma worra gsìì sìnn. Drunter sìnn viar Frànzoosa gsìì, wo-n-ìm Septamber 2011 z’ Arlit ìm Niger äntfiahrt worra sìnn, so wia zwai àndra Frànzoosa, wo-n-ìm Nowamber 2011 z’ Hombori-n-ìm Nordmali äntfiahrt
47.730377.14577Koordinate: 47° 43′ 49,3″ N, 7° 8′ 44,8″ O D’ Bonifaziüskìrich (frànzeesch église Saint-Boniface, hoochdiitsch Bonifatiuskirche odd’r Kirche St. Bonifatius) ìsch a reemisch-kàthoolischa Pfàrrkìrich z’ Ìwwerburnhàuipt ìm Owerelsàss. S’ näigotischa Gebäi, wo ànna 1929 bàuia worra-n-ìsch, schteht unter’m Patrozinium vum hl. Bonifaziüs. Siina Orgel ìsch a gschìtzt frànzeesch Dankmol. D’ urschprìngliga Kìrich vun Ìwwerburnhàuipt ìsch ìm 14. Joohrhundert bàuia worra, woohrschiinsig ìm Joohr 1302. A näija Kìrich hann m’r doo ìm 15. Joohrhundert bàuia. Sallamols hàt d’ Àbtai vu Masmìnschter d’ Pfrìnd vu dr Ìwwerburnhàuipter Pfàrrai ghàà. Vu 1784 bis 1789 hann m’r àn dara Schtälla a vollschtandig näi Gotteshüüs bàuia. Dia Kìrch ìsch mìt groossa Lüschter ùn Àltàrùffsatz ziart gsìì. Ìm Äärschta Waltkriag ìsch d’ Bonifàziüskìrich àm 16. Jüüli 1915 dur a Brànd zärschteert worra. Ìn da Treemer hann m’r zwai Schtàtüüta vu dr Jumpfra vu Lourdes ùn vum Jesüs siim Hailigschta Harz gfunda, wo nìt bschadigt worra gsìì sìnn. Àb 1928 hàt maa-n-àn dr gliicha Schtälla-n-a näigotisch Gotteshüüs bàuia, wo dr Pàriiser Àrkitäckt Paul Gélis zamma mìt’m Owerelsàsser Paul Kirchacker zaichent hàt. S’ Gebäi hàt maa-n-ànna 1929 gfartigt. Ìm Geegasàtz züa da maischta-n-owerelsassischa Gotteshiiser hàt d’ näija-n-Ìwwerburnhàuipter Kìrch mehrera Bsunderhaita: obwohl s’ Gebäi näi zaichent worra-n-ìsch, hàt dr
Dr Landesbryys fir Bildendi Chunscht Bade-Wirttebärg Staatsbryys vum Land Bade-Wirttebärg, wird syter anne 1950, syter 1971 all zwai Johr, an Bildendi Chinschtler*ne vergee, wu scho ne anerkännt Wärch chenne ufwyse oder wu mer e Wyterentwicklig zue hoche Laischtige erwartet. Si mien z Bade-Wirttebärg uf d Wält chuu syy oder do ne Schwärzpunkt vu ire Arbet haa. D Uuszaichnig isch mit 10.000 Euro dotiert. Dr Bryys isch bis 2024 noch em Moler Hans Thoma (1839–1924) gnännt gsii, wu z Bernau im Schwarzwald uf d Wält chuu isch. Noch ere Debatte iber d Frog, eb em Thoma sy Wältbild velkisch un antimodärn gsii isch un eb Uussage vun em antisemitisch gsii sin, het s Land där Bryys anne 2024 umgnännt. Zue dr Bryysverleiig, wu dradizionäll z Bernau am Hans-Thoma-Dag, em zwaite Augschtewuchenänd vun eme uugrade Johr stattfindet, wird en Uustellig mit Wärch vum neie Bryysdreger im Hans-Thoma-Chunschtmuseum ufgmacht. Syter 1996 wird am nämlige Ort, aber in grade Johr, dr EnBW-Ferderbryys (syter 2010 NaturEnergie-Förderpreis) vergee. 1950 – Albert Haueisen 1951 – Kurt Bildstein zäme mit em Josef Hauser (1908–1986) 1952 – Hans Schroedter 1953 – Karl Albiker 1954 – Emil Bizer 1955 – Adolf Strübe 1956 – Hans Meid 1957 – Rudolf Riester
D’ Magdalenakàpall (frànzeesch chapelle de la Madeleine) ìsch a ehamààliga reemisch-kàthoolischa Läpralàzaräätskàpall z’ Remiremont ìm Vogeesa-Département ìm Lothrìnga. Sa hàt ùnter’m Pàtrozinium vù dr Maria Magdalena gschtànda ùn schteht zitter 1991 àls histoorisch Dankmol ùnter Dankmolschutz. D’ Magdalenakàpall lìegt bii Route de Bussang süüdäschtlig vum Schtàdtkarn vu Remiremont, grààd àn dr Granz züa Saint-Étienne-lès-Remiremont. Sa schteht àm Place Alix-Le-Clerc, wo noh dr iihaimischa kàthoolischa Seeliga-n-Alix Le Clerc bnännt ìsch. Vor àn dr Kàpall ìsch a Pàrkplàtz. Ìm 8. Joohrhundert hàt dr hl. Romaric, dr zwaita-n-Àbt vù Remiremont, a pààr läprakrànka Maidla ìn a Zälla bii dr Àbtai verainzelnt. Ar hàt ìhna verboota, zamma mìt da Àbtinna z’ laawa. Ìm Mìttelàlter ìsch d’ Magdalenakàppal s’ Hàuiptgebäi vu’ma Lepralàzaräät gsìì. Bàuia worra-n-ìsch sa gmaasig em Drìtta Làterànkonzil (1178). Sa ìsch ànna 1645 zärschteert worra ùn ìsch vù dr Antoinette Maillot, dr Wìtwa vùm Adam de la Madelaine, wìeder ùffbàuia worra. S’ hìttiga Gebäi schtàmmt vùm 17. un 18. Joohrhundert. Àls Schutzpatroona hàt maa d’ Maria vù Magdala gwählt, wial sa a Sìnnbìld vù dr Ainsààmkait gsìì-n-ìsch. Tràdizionäll ìsch sa d’ Schutzpàtroona vù da Sailer gsìì —daa Berüaf hann d’ Läprakrànka-n-oft üüsiawt. D’ Magdalenakàpall vù Remiremont ìsch s’ ainziga Lepralàzaräätsgebäi üss dr zwaita
D’ Statue du Volontaire [staty dy vɔlɔ̃tɛʁ](info) („Schtàtüüta vùm Fräiwìlliga“) ìsch a Schtàtüüta-n-ìm Schtàdtzäntrum vù Remiremont ìm Lothrìnga. ’S ìsch ain vù da Sìnnbìlder vù dr Schtàdt. D’ Statue du Volontaire schteht àm nordwäschtliga-n-And vù dr Rue Charles-de-Gaulle, dr hàuiptliga Gschaftsschtrooss vù Remiremont, àn dr Kriizung vù dr Rue de la Xavée. Sa schteht grààd geega-n-ìwwer àn dr àlta Màrkthàlla, wo „Espace Le Volontaire“ haisst. D’ Schtàtüüta-n-ìsch ànna 1899 vùm Bìldhàuijer Paul-François Choppin hargschtällt worra, fìr d’ fräiwìlliga Kampfer üss’m Krais Remiremont eehra, wo ànna 1792 ìn da Truppa vùm revoluzionäära Frànkrììch bii da Koàlizioonskriager ghulfa hann. Unter dana Fräiwìlliga-n-ìsch dr Jean Humbert üss Saint-Nabord gsìì, wo ànna 1794 Generààl ìn dr frànzeescha-n-Àrmee worra-n-ìsch. Ùff’m Sockel vù dr Schtàtüüta-n-sìnn d’ Iischrìfta Un Volontaire de 1792 („a Fräiwìlliger vù 1792“) ùn Don de l'État 1899 („Schpanda vùm Schtààt 1899“) z’ laasa. S’ Wark ìsch geega-n-Oschta-n-ärrìchtet worra, wial ìn dara Zitt s’ Elsàss zem Diitscha Kaiserraich gheert hàt. Àm 15. Mai 1995 hàt d’ frànzeescha Poscht a Briafmàrka vù 2,80 Frànka-n-üüsgaa, wù-n-ìm Vordergrund d’ Statue du Volontaire vù hìnta z’ sah ìsch. Zaichent worra-n-ìsch sa vùm Louis Arquer. Àm gliicha Tààg sìnn àui a Kàrta ùn a Ùmschlààg üüsgaa worra. Ànna 2009
Dr Didier Norman Raymond Berthet [didje bɛʁtɛ](info) (* 11. Jüüni 1962 z’ Boulogne-Billancourt bii Pàriis) ìsch a frànzeescher reemisch-kàthoolischer Gaischtliger. Sitter 2016 ìsch’r Arzbischoof vù Saint-Dié ìm Lothrìnga. Dr Didiert Berthet ìsch ìn dr Reformiarta Kìrìch vù Frànkrììch taift worra ùn hàt a càlvìnìnìschta-n-Ärzhiihung bikumma. Vù 1975 bis 1980 ìsch’r ìn d’ kàthoolischa Sekundààrschüal Saint-Jean-de-Béthune z’ Versailles gànga. Noh siinera Schüalzitt hàt’r evànggelischer Pfàrrer wälla wara, àwwer hàt ànna 1980 d’ kàthoolischa Glàuiwa-n-äntdäckt, wù-n-’r ààlàss vùm Pàpscht Johànnis Pooli II. siim Besüach ìm Frànkrììch àn’ma Traffa mìt junga Kàtholika mìtgmàcht hàt. Ar hàt vù 1980 bis 1983 àm Ìnschtitüüt fìr politischa Schtüdia z’ Pàriis (Sciences Po Paris) gschtudiart ùn hàt sìch ànna 1983 zem kàthoolischa Glàuiwa bekehrt. Vù 1987 bis 1993 hàt dr Berthet àm Frànzeescha Pàpschtliga Priaschterseminààri z’ Rom gschtudiart, ùn drnooh àn dr Pàpschtliga Üniwärsitäät Gregoriana vù 1987 bis 1993, wù-n-’r ànna 1991 a Bachelor-Àbschluss vù dr Gotteslehr ùn ànna 1993 a Lizanz vùm kànoonischa Racht bschtànda hàt. D’ Priaschterwäih hàt dr Berthet àm 27. Jüüni 1992 ìm Bìschtumm Nanterre bii Pàriis bikumma. Drnooh ìsch’r ìn da Pfàrräija Rueil-Malmaison, Antony, Nanterre ùn Issy-les-Moulineaux ärnännt worra. Z’ Rueil-Malmaison ìsch’r Vikààr vù dr Pfàrräi St-Pierre-et-St-Paul gsìì, so wia Laiter vù
Dr Jean-Paul Mathieu [ʒɑ̃pɔl matjø](info) (* 23. Àuigscht 1940 z’ Hadol, Vogeesa-Département) ìsch a frànzeescher reemisch-kàthoolischer Gaischtliger. Vu 2005 bis 2016 ìsch’r Bischoof vu Saint-Dié ìm Lothrìnga gsìì. Noh-n-era Üüsbìldung àm Groossa Priaschterseminààri vu Saint-Dié hàt dr Jean-Paul Mathieu àm Kàthoolischa-n-Ìnschtitüüt vu Pàriis un àn dr Üniwärsitäät vu Pàriis gschtudiart, wu-n-’r a Maischterpriafung vu dr Filosofii bschtànda hàt. Àm 11. Àwrìl 1966 ìsch’r ìm Bìschtumm Saint-Dié àls Priaschter gwäijt worra. Ar ìsch z’äärscht Vikààr z’ Schpìnneln gsìì un ìsch ànna 1982 Pfàrrer àm Mìnschter vu Saint-Dié worra. Ànna 1990 ìsch’r Generààlvikààr vum Bìschtumm Saint-Dié worra. Àm 14. Dezamber 2005 hàt’na dr Pàpscht Benedikt XVI. àls Bischoof vu Saint-Dié ärnännt. D’ Bischoofswäih hàt dr Mathieu àm 22. Janner 2006 ìn dr Kìrìch Notre-Dame-au-Cierge z’ Schpìnneln vum Bischoof vu Bisànz André Lacrampe ämpfànga. Doo sìnn d’ Mìtkonsekràtoora dr ehamààliger Bischoof vu Saint-Dié Paul-Marie Guillaume un dr Bischoof vu Laval Armand Maillard gsìì. Ìnnerhàlb vu dr Frànzeescha Bischoofskùmferanz ìsch dr Mathieu àb 2007 Mìtglìed ìm Finànzüüsschuss un ìm Root fìr d’ wìrtschàftliga, soziààla un rachtliga-n-Ààglaagahaita gsìì. Wahrend siinera Zitt àls Bischoof sìnn ìm Bìschtumm Saint-Dié ìmmer weeniger Priaschter gsìì: ànna 2005 sìnn noch 208 Priaschter gsìì, un ànna 2016 sìnn numma 95 Priaschter
D Beatrice von Matt (* 12. Juni 1936 z Baasel as Beatrice Albrecht) isch e Schwyzer Literatuurkritikeri, Publizischti un Redakteri. D Beatrice von Matt het z Züri, z Paris un z Cambridge Germanischtik un Anglischtik studiert un isch bim Emil Staiger promowiert wore. Vu 1984 bis 1995 isch si as Feuilletonredakteri vu dr Züri-Zytig zueständig gsii fir di dytschsproochig Literatuur us dr Schwyz un vu Dytschland un fir di niiderländisch Literatuur. Si het as Publizischti gschafft un au kulturälle Organisazioone, so vu 1998 bis 2005 as Stiftigsreeti u dr Schwyzerische Kultuurstiftig Pro Helvetia. D von Matt het unter anderem Monografie verfasst zue Werner Düggelin, Max Frisch, Meinrad Inglin un Albin Zollinger. As Rusgeeberi het si d Wäärchuusgaab vum Meinrad Inglin verantwoortet un het zum Byschpel Schrifte vum E. Y. Meyer ediert. Si isch ghyroote mit em Germanischt Peter von Matt un het zwai Chinder. Anne 2022 het s Schwyzerisch Literatuurarchiiv dr Abschluss vu dr Iibernaam vum Archiiv vu dr Beatrice von Matt gmäldet. 2010: Johann-Jakob-Bodmer-Medaille vu dr Stadt Züri 2014: Johann-Melchior-Wyrsch-Pryys vu dr Schindler Kultuurstiftig, fir s Lääbeswäärch, zäme mit em Peter von Matt 2022: Guldini Ehremedaille vum Kantoon Züri Die Lyrik Albin Zollingers. 1964. Meinrad Inglin. Eine Biographie. Atlantis,
Dr Karl Sättele (* 28. Mai 1891 z Rielasinge; 14. April 1975 z Iberlinge) isch e dytsche Lehrer un Haimetautor gsii. Är isch Studiediräkter gsii un het z Iberlinge gläbt. Dr Sättele het im alemannische Dialäkt un uf Hochdytsch gschribe, derzue het er Sache us em Änglisch ibersetzt. Gedicht un Verzellige Ehr’ und Wehr. Ein Heimatspiel. Freilichtspiel. Seebote, Überlingen 1934. 56 S. Die Belagerung der Stadt Überlingen 1634. Heimatspiel. Hrsg. aus Anlaß der 300-Jahrfeier der Befreiung von der Schwedenbelagerung. Überlingen 1934 Seehasen-Schnurren. 13 lustige Erzählungen vom Bodensee. Verlag Moritz Schauenburg, Lahr/Schwarzwald 1961. 80 S. (Silberdistel-Reihe Nr. 50) Peter und Ria auf dem Jahrmarkt. Eine Geschichte von Karl Sättele. Mit Bildern von Herbert Lentz. Herder-Verlag, Freiburg im Breisgau/Basel/Wien 1963. 12 Bl.; Abb. mit Text Schnurren und seltsame Käuze vom Bodensee. Verlag Moritz Schauenburg, Lahr/Schwarzwald 1968. 139 S. (Silberdistel-Reihe Nr. 57/58) Bsinnlichi Versli. Seehase. Bodenseealemannisch. Oberkirch, Freiburg im Breisgau 1973. 63 S. as Rusgeber Sagen und Bräuche am Überlinger See. Hrsg. Von Theodor Lachmann, Mathilde Maier und Karl Sättele. Zeichnungen von Hans Sauerbruch. Konrad-Verlag, Weissenhorn 1972. 298 S. Ibersetzige Philippa Pearce: Ben und sein kleiner Hund Chiquito (Originaltitel: A Dog so small). Mit Zeichnungen von Wolfgang Felten. Deutsch von Karl Sättele. Herder-Verlag,
Dr Staatsfiirtig wird z Liachteschtaa all Johr am 15. Augschte as nazionale Fyrtig gfyrt. Wel dr Geburtsdag vum dom olige Firscht Franz Josef II. (16. Augschte) un Mariä Himmelfahrt as ain vu dr wichtigschte Fyrtig in dr Kadolische Chilche nume ai Dag ussenander gläge sin un me där Dag fir lengeri Zyt het welle verankere, het d Regierig anne 1940 dr 15. Augschte, Mariä Himmelfahrt, zum Staatsfiirtig ghobe un het där noch em Dod vum Firscht anne 1989 bstetigt. Scho friejer het me an runde Firschtegeburtsdag un Regierigsjubiläe Fescht gfyrt, aber die het me vorhär nie as Staatsfiirtig feschtglait ghaa. Wel in dr Nochberländer un au z Liachteschtaa dr Nazionalsozialismus all mee ufchuu isch, het me dodermit s Nazionalgfiel un s Bewusstsyy um dr Suweränitet vum Firschtedum welle sterker mache un e Zaiche zu «Einigkeit von Fürst und Volk» welle setze. Scho zwait Johr friejer, 1938, het dr Firscht sy Wohnsitz vu Oschteschtrych bzw. Sidmähre uf Schloss Vaduz glait, go gege Uurueje un nazionalsozialistischi Bsträbige wirke, wu im Land ufchuu sin. Dodmol isch Firscht as Staatsoberhaupt im Mittelpunkt vum Staatsfiirtig gstande, wu au «Fürschtefescht» gnännt woren isch. Bstimmti Elemänt as Uusdruck vum Staatsgedanke sin scho anne 1940 zum erschte Mol
Palmar de Troya ìsch a schpànisch Dorf ùn Gmainda ìn dr Prowìnz Sevilla, wo-n-äbb 30 km süüdlig vù Sevilla lìegt. ’S hàt 2340 Iiwoohner (Schtànd 2019). D’ Beväälkerungszààhl ìsch vù 1936 bis 1965 vùn äbb 200 ùff 2.000 gwàcksa, wial maa ìn dr Neecha dr Schtàuisee Torre del Aguilar ààglajt hàt. Hìtt labt d’ Beväälkerung vor àllem vù dr Làndwìrtschàft. Vìela Iiwoohner wàndra ìn dr Arntasaison ìn àndra Regioona. Ànna 2014 sìnn 2.401 Iiwoohner gsìì. Palmar de Troya-n-ìsch dr Sìtz vù dr Palmariànisch-Kàthoolischa Kìrìch, wo dr Clemente Domínguez y Gómez (dr „Pàpscht Gregor XVII.“) ìn da Joohra 1970 grìnda hàt. S’ Mìnschter vù dr Gmainschàft ìsch gschìtzt dur a Müüra; wagadam kààt maa ’s nìt besìchtiga. Sitter’m 2. Oktoower 2018 ìsch Palmar de Troya-n-a salbschtandiga Gmainda. Vorhaar hàt dr Ort züa dr Gmainda-n-Utera gheert. Commons: El Palmar de Troya – Sammlig vo Multimediadateie d’ offiziälla Websitta vù dr Gmainda (schpànisch) Cifras oficiales de población resultantes de la revisión del Padrón municipal a 1 de enero. Bevölkerungsstatistiken des Instituto Nacional de Estadística (Bevölkerungsfortschreibung). Provincia 41-3. (xls) Nàzionààl Schtàtistik-Ìnschtitüüt, abgruefen am 22. August 2022 (schpanisch). Manuel Jabois: La independencia de El Palmar de Troya. In: El País. 17. November 2018, archiviert vom
Dr NaturEnergy-Ferderbrys wird syter anne 1996 zue Ehre vum Moler Hans Thoma, wu z Bernau im Schwarzwald uf d Wält chuu isch, all zwai Johr an Chinschtler*ne vergee, wu d Person oder s Wärch vun ene mit em alemannische Sprochruum verbunde sin un wu di bishärige chinschtlerische Laischtige ne kontinuierligi Wyterentwicklig vu ihrem Wärch erwarte leen. Uusgelobt wird där Ferderbrys syter anne 2010 vu dr Energiedienst-Gruppe, e Dochtergsellschaft vum vorhärige Uuslober EnBW. NaturEnergie isch bis 2016 e Dochterunternäme vu dr Energiedienst-Gruppe un wird bis hite as Marke bruucht. Analog zum Landesbryys fir Bildendi Chunscht Bade-Wirttebärg (bis 2024 Hans-Thoma-Preis), wu in uugrade Johr vergee wird, wird am Hans-Thoma-Dag, em zwaite Augschtewuchenänd vun eme grade Johr zue dr Verleiig vum NaturEnergy-Ferderbrys e Uusstellig mit Wärch vum/vu dr Brysdreger*i im Hans-Thoma-Museum Bernau ufgmacht. Badenwerk-Förderpreis 1996 Josef Briechle EnBW-Förderpreis 1998 Margeth Stich 2000 Mechthild Ehmann 2002 Jo Niemeyer 2004 Stefan Bergmann 2006 Kolibri 2008 Gillian White NaturEnergie-Förderpreis 2010 Peter Schütz 2012 Christel Andrea Steier 2014 Wilhelm Morat 2016 Bernd Schumacher 2018 Eva Früh 2020 Hannelore Weitbrecht 2022 Heidi Nübling Naturenergie-Förderpreis – hans-thoma-museum.de
Di Evangelisch Hochschuel fir Chilchemusik Dibenga isch e chilchemusikalischi Schuel vu dr Evangelische Landeschilche z Wirttebärg. Si isch e staatli anerkännti Musikhochschuel. D Dibenger Hochschuel fir Chilchemusik vu dr Evangelische Landeschilche Wirttebärg isch anne 1998 us dr Hochschuel fir Chilchemusik z Esslenga firigange, wu scho 1945 as Chilchemusikschuel grindet woren isch. Dozänte us dr Grindigszyt vu dr Esslenger Chilchemusikhochschuel, wu mer chännt, sin dr Hans-Arnold Metzger, dr Karl Gerok, dr Helmut Bornefeld un dr Hermann Stern gsii. Z Esslenga sin Chorlaiter, Organischte un Kantore vor allem fir dr chilchli Dienscht uusbildet wore. D Uusbildige sin in dr Regle abgschlosse wore mit em chilchemusikalische A-Exame, mit em B-Exame un anderen sonige Abschliss. D Esslenger Chilchemusikhochschuel isch anne 1989 zur Hochschuel fir Chilchemusik ghobe wore. 1995 isch si di erscht Hochschuel z Dytschland gsii, wu s Fach Jazz- un Popularmusik in dr Fächerkanon vum Chilchemusikstudium ufgnuu het. D Hochschuel isch im Spotjohr uf Dibenga umzoge un isch syter anne 2009 e staatli anerkännti Musikhochschuel in dr Dregerschaft vu dr Chilche. D Hochschuel isch syter 1998 im „Schwabenhaus“ z Dingena unterbrocht, wu anne 1899 böue wore isch. Des Huus het friejer dr Studänteverbindig „Suevia“ ghert un isch e dänkmolgschitzt Gebei an dr linke
Dr Raymond Weissenburger (* 13. Nowamber 1943 z’ Mìnìchhüüsa, Unt’relsàss) ìsch a elsassischer Dìchter ùn Dramatiker, wo-n-ùff Elsassisch, Hoochdiitsch ùn Frànzeesch schribbt. Ìnsgsàmt hàt’r mehr àss 40 Theààterschtìckla gschrìewa, vor àllem ìm Dialäkt. Siina Wark hàt maa ìn mehrera diitschproochiga Regioona gschpìelt: ìm Elsàss, Lothrìnga, Diitschlànd, Eeschtriich ùn Süüdtirol. Ùff’m Elsassischer Dìchterwaj z’ Mìnschter ìsch àn dr 9. Hàltschtälla-n-ìm Weissenburger sii Gedìcht Din Làche z’ laasa. Àm Ààfàng vù da Joohra 2010 hàt’r mìt zààhlriicha àndra Litt s’ Manifäscht „Fìr a elsassischa Reàkzioon“ ùnterzaichent. Noh dr Grìndung vù dr àdminischtràtiiwa Regioon Groossa-n-Oschta hàt’r àui d’ Rundschrìft Rendez-nous l’Alsace („Gann ùns s’ Elsàss z’ruck!“) unterzaichent. Gedìchter Herzklopfe – Palpitations. SALDE, Schtroossburi, ISBN 978-2-903850-46-3 (79 S.). Mìt Vorwort vùm Raymond Matzen Theààterschtìckla Traversée du temps Himmel ohne Sterne Zwische Himmel un Hell Die Dinosaurier Ãdanka üs Portofino àui gschpìelt ìm Unt’relsàss ùnter’m Tìtel E Andenke üss Portofino, ìm Owerelsàss ùnter’m Tìtel Andanka üs Portofino ùn ìm Lothrìnga ùnter’m Tìtel Andenke us Portofino Unbekannt unter dere Adress àui gschpìelt z’ Hàwanàui ùnter’m Tìtel Unbekannt Under Dere Adress E Frack voll Fric àui gschpìelt ìm Owerleàss unter’m Tìtel A Frack voll Frick ùn ìm Lothrìnga ùnter’m Tìtel A Frack Voll Fric Rosen für Harry
D Christina Daniela Stumpp (* 16. Novämber 1987 z Baggena) isch e dytschi Bolitikeri (CDU) un syt 2021 Mitglid vum Dytsche Bundesdag. D Stumpp isch uf eme Buurehof ufgwagse, wu hite ire Bureder wyterfiert. Noch ere Lehr zu Verwaltigswirti im mittlere Verwaltigsdienscht 2006 un ere aijehrige Arbet in dr Stadtverwaltig Woeblenga het si 2008 d Fachhochschulryfi an dr Chaufmännische Schuel Baggena gmacht un no an dr Hochschuel fir effetligi Verwaltig un Finanze Ludisburg Styyrächt (Ghobene Dienscht Styyrverwaltig) studiert un e Bachelor of Laws (LL.B.) gmacht. Vu 2011 bis Jänner 2021 het d Stumpp in verschidene Stelle as Sachbearbaiteri un Referänti gschafft, im bade-wirttebärgische Minischterium fir Finanze un Wirtschaft, im Minischterium fir Inners, Digitalisierig un Migration un im Minischterium fir Kultus, Juged un Sport. Vu Februar 2021 bis zue ire Wahl in Bundesdag isch si persenligi Referänti vum bade-wirttebärgische Landwirtschaftsminischter Peter Hauk gsii. D Stumpp isch syter anne 2001 Mitglid vu dr Junge Union un syt 2003 vu dr CDU. Syt 2014 het si verschideni Ämter im Krais- un Regionalverband vu ire Bartei ghaa. Im Juni 2021 het si d Stumpp barteiintärn gege zwee Mitbewärber as Kandidati fir d Bundesdagswahl 2021 im Bundesdagswahlkrais Woeblenga duregsetzt. Dr bishärig Mandatsinhaber, dr Joachim Pfeiffer,
Dr Fredy Studer (* 16. Juni 1948 z Lozärn; † 22. Augschte 2022) isch e Schwyzer Schlagzyger im Jazz un in dr Neie Musik gsii. Anne 1972 isch er Grindigsmitglid vum Lozärner Rockjazz-Quartett OM gsii. In däre Gruppe isch er mit sym Schuelkamrad, em Gitarrischt Christy Doran, em Saxofonischt Urs Leimgruber un em Kontrabassischt Bobby Burri fascht ai Jorzehnt lang mit «Electricjazz-Freemusic» erfolgrych in dr Schwyz un z Dytsch uf Tour gsii. Dernäbe het er Schlagzyg gspiilt im «Franco Ambrosetti-George Gruntz-Quintett» (mit em Joe Henderson, em Miroslav Vitouš oder mit em Larry Schneider un em Dave Holland) un au bi dr «Percussion Profiles» (Jack DeJohnette, Pierre Favre, Dom Um Romão, David Friedman, George Gruntz). In dr 1980er Johr het er im Trio mit em Rainer Brüninghaus un em Markus Stockhausen un mit em Stephan Wittwer un em Christy Doran in «Red Twist & Tuned Arrow» gspiilt, aber au in dr Gruppe «Singing Drums» vum Favre (mit Paul Motian] Naná Vasconcelos) un in dr «Charlie Mariano-Jasper van’t Hof Group». In dr letschte Jorzehnt het dr Studer in dr unterschidligschte Gruppe un Projäkt mitgmacht. Är het Kunzärt un Workshop gee, het Radio- un Färnsehufnahme gmacht, Musik zue Danzuffierige un au Theater- un
Dr Jacques Trémolet de Villers [ʒɑk tʁemɔlɛ də vilɛʁ](info) (bìrgerlig numma Jacques Trémolet; * 6. Septamber 1944 z’ Mende, Département Lozère) ìsch a frànzeescher Rachtsànwàlt ùn Àuitoor. Dr Jacques Trémolet de Villers ìsch dr Sùhn vùm Rachtsànwàlt ùn Àbgoordnet’r Henri Trémolet de Villers. Àls Ànwàlt ìsch’r vù 1967 bis 1974 Pàrtner vùm Jean-Louis Tixier-Vignancour gsìì. Ànna 1974 hàt’r sii aigana Ànwàltsbüroo grìnda. Ar hàt àm Prozass ùms Äärwa vùm Émilien Maury, em Grìnder vù dr Prassagrupp Amaury-Le Parisien, mìtgmàcht. Àm And vù da Joohra 1990 hàt’r dr Milizsoldààt Paul Touvier vertaidigt, wo mìt Verbracha geega d’ Mänschhait ààklààgt worra-n-ìsch. Ìwwer dr Prozass hàt’r zwai Biacher gschrìewa, wù-n-’r behàuiptet hàt, àss dr Touvier unschuldig gsìì-n-ìsch. Àm Begrabniss vùm Touvier ìn dr Pàriiser Kìrìch Saint-Nicolas-du-Chardonnet ànna 1996 hàt’r d’ Grààbreed ghàlta. Ìn da Joohra 2000 ìsch’r Vertaidigungànwàlt vùm Prefäkt Jean-Charles Marchiani ùn vùm Àbgoordnet Pierre Bernard gsìì. Ìm Dezamber 2012 hàt’r dr Schtààbsfaldwaawel Henri Poncet vertaidigt, wù-n-’r mìt’m Mord vu’ma Iwoorer ààklààgt worra-n-ìsch. Wahrend dr Ärmìttlung ùm dr Tood vùm Schurnàlìscht Philippe de Dieuleveult, hàt’r ànna 2009 d’ Fàmìlia Dieuleveult vertaidigt. Schpeeter hàt’r dr Grààf vù Pàriis Jean d’Orléans vertaidigt ìm Prozass geega d’ Fondation Saint-Louis, fìr d’ Verwàltùng vùm keenigliga-n-Äärwa beààschpraacha.